## Pravilnik o sadržaju i obliku uvjerenja i o načinu i obliku vođenja evidencije o položenom ispitu o struč­noj osposobljenosti za obavljanje javnog cestovnog prijevoza

### NN 132/2005 (7.11.2005.), Pravilnik o sadržaju i obliku uvjerenja i o načinu i obliku vođenja evidencije o položenom ispitu o struč­noj osposobljenosti za obavljanje javnog cestovnog prijevoza

# MINISTARSTVO MORA, TURIZMA, PROMETA I RAZVITKA

**2445**

Na temelju članka 12. stavka 7. Zakona o
prijevozu u cestov­nom
prometu (»Narodne novine«, broj 178/04 i 48/05) ministar mora, turizma, prometa
i razvitka donosi

## PRAVILNIK

### O SADRŽAJU I OBLIKU UVJERENJA I O NAČINU I OBLIKU VOĐENJA EVIDENCIJE O POLOŽENOM ISPITU O STRUČNOJ OSPOSOBLJENOSTI ZA OBAVLJANJE JAVNOG CESTOVNOG PRIJEVOZA

Članak 1.

Ovim Pravilnikom propisuje se sadržaj i oblik
uvjerenja, te način i oblik vođenja evidencije o položenim ispitima o stručnoj
osposobljenosti za obavljanje djelatnosti javnog cestovnog prijevoza.

Članak 2.

Uvjerenje o položenom ispitu o stručnoj
osposobljenosti za obavljanje javnog cestovnog prijevoza (u daljnjem tekstu:
Uvjerenje) sadrži podatke:

1. grb Republike Hrvatske,

2. naziv Ministarstvo mora, turizma, prometa i
razvitka,

3. broj, mjesto i datum ispita,

4. ime i prezime, te ime oca polaznika,

5. datum, mjesto rođenja i adresa stanovanja
polaznika,

6. državljanstvo polaznika,

7. datum polaganja ispita,

8. opći uspjeh,

9. otisnuti suhi žig Ministarstva mora, turizma,
prometa i razvika,

10. potpis predsjednika Povjerenstva.

Članak 3.

Uvjerenje potpisuje predsjednik Povjerenstva.

Uvjerenje je sastavni dio evidencije.

Uvjerenje se tiska na zaštićenom papiru formata
A4, u crno--bi­jeloj boji koji ima suhi žig
Ministarstva mora, turizma, prometa i razvitka.

Obrazac Uvjerenja tiskan je uz ovaj Pravilnik i
čini njegov sastavni dio.

Članak 4.

Evidenciju o položenom ispitu o stručnoj osposobljenosti
vode Hrvatska obrtnička komora i Hrvatska gospodarska komora.

Članak 5.

Evidencija o položenom ispitu o stručnoj
osposobljenosti sastoji se od:

1. prijavnice za ispit,

2. poziva za pristupanje ispitu,

3. popisa prijavljenih polaznika,

4. zapisnika o ispitu,

5. matične knjige,

6. uvjerenja o položenom ispitu o stručnoj
osposobljenosti.

Članak 6.

Prijavnica za ispit o stručnoj osposobljenosti
sadrži:

1. naziv Ministarstvo mora, turizma, prometa i
razvitka,

2. ime i prezime, te ime oca polaznika,

3. datum, mjesto rođenja i adresu stanovanja
polaznika,

4. državljanstvo,

6. naznaku da se ispit polaže za obavljanje
djelatnosti javnog cestovnog prijevoza,

7. mjesto i datum prijave,

8. vlastoručni potpis polaznika,

9. popis dokumenata koji se prilažu uz
prijavnicu.

Članak 7.

Popis prijavljenih kandidata za polaganje ispita
o stručnoj osposobljenosti sadrži:

1. naziv Ministarstvo mora, turizma, prometa i
razvitka,

2. sastav Povjerenstva,

3. datum sjednice na kojoj je utvrđena lista
polaznika,

4. redni broj,

5. ime i prezime, te ime oca polaznika,

6. mjesto i datum,

7. potpis predsjednika Povjerenstva.

Članak 8.

Zapisnik o ispitu o stručnoj osposobljenosti
sadrži:

1. ime i prezime, te ime oca, datum i mjesto rođenja,
te adresa stanovanja polaznika,

2. datum i mjesto u kojem se polaže ispit,

3. ime i prezime članova Povjerenstva,

4. način utvrđivanja identiteta polaznika,

5. vrsta ispita, odnosno nazivi ispitnih
pitanja,

6. upozorenja i opomene upućene polazniku,

7. opći uspjeh na ispitu,

8. potpis članova Povjerenstva.

Članak 9.

Matična knjiga vodi se za sve polaznike i
sadrži:

1. redni broj knjige i redni broj ispita,

2. opće podatke o polaznicima,

3. podatke o ispitu (vrijeme polaganja ispita,
uspjeh iz općeg i posebnog dijela, opći uspjeh),

4. prostor za zabilješku,

5. mjesto za potpis predsjednika Povjerenstva.

Članak 10.

Danom stupanja na snagu ovog Pravilnika prestaje
važiti Pravilnik o sadržaju i obliku uvjerenja, te o načinu i obliku vođenja
evidencije o položenom ispitu o stručnoj osposobljenosti za obavljanje javnog
cestovnog prijevoza (»Narodne novine« broj 78/03).

Članak 11.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/05-02/107

Urbroj: 530-07-05-01

Zagreb, 19. listopada 2005.

Ministar

**Božidar Kalmeta**, v. r.

![](dodatni/355870.gif)

Pravilnik, NN 132/2005-2445